PRIN ออกหุ้นกู้ 500 ลบ. อายุ 3 ปี ดอกเบี้ย 5.15% เสนอขายต้นเดือนก.พ.60
PRIN ออกหุ้นกู้ 500 ลบ. อายุ 3 ปี ชูดอกเบี้ย 5.15% เสนอขาย 2-3 ก.พ. และ 6-7 ก.พ.60 หวังชำระหนี้-ใช้เป็นเงินทุนหมุนเวียน 
12 ม.ค. 2560

บริษัท ปริญสิริ จำกัด (มหาชน) หรือ PRIN ระบุว่า บริษัทยื่นแบบแสดงรายการต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท มูลค่าไม่เกิน 500 ล้านบาท อายุ 3 ปี ครบกำหนดไถ่ถอนปี พ.ศ.2563 อัตราดอกเบี้ยคงที่ร้อยละ 5.15 ต่อปี จ่ายดอกเบี้ยทุก 3 เดือนตลอดอายุหุ้นกู้ เสนอขายให้ผู้ลงทุนสถาบัน และ/หรือผู้ลงทุนรายใหญ่ ผ่านบล.เอเซีย พลัส ซึ่งเป็นผู้จัดการการจัดจำหน่ายหุ้นกู้ ระยะเวลาเสนอขายระหว่างวันที่ 2-3 ก.พ.และ 6-7 ก.พ.60
ขณะที่ บริษัท ทริส เรทติ้ง จำกัด จัดอันดับความน่าเชื่อถือของบริษัทอยู่ที่ “BB+” แนวโน้มอันดับเครดิต “คงที่”เมื่อวันที่ 17 มี.ค.59
ทั้งนี้ บริษัทมีวัตถุประสงค์ในการนำเงินที่ได้จากการเสนอขายตราสารหนี้ครั้งนี้เพื่อนำไปชำระคืนหนี้หุ้นกู้ และนำไปใช้เป็นเงินทุนหมุนเวียนเพื่อการดำเนินงานของบริษัท   